તેલનો ઉપયોગ અમુક પ્રકારે ન કરવાથીઃ આપણે ત્યાં માથા પર અને શરીર પર તેલ માલિશ કરવાની પરંપરા બહુ જૂની છે. પુરુષ, સ્ત્રી તથા બાળકો બધા માટે તે બહુ ઉપયોગી છે, પરંતુ હવે શરીરમાં તેલ લગાવવાની આદત કે પ્રથા ફક્ત દક્ષિણ ભારતનાં કેટલાંક ગામડાંઓ પૂરતી જ સીમિત રહી ગઈ છે. શહેરોમાં, ખાસ કરીને ઉચ્ચ શિક્ષિત યુવક-યુવતીઓ માથા તથા શરીર પર તેલ માલિશ કરતાં નથી, જેથી કરીને માથાને ઠંડક કે પોષણ મળતું નથી. માથાના દુઃખાવાનું આ એક મોટુું કારણ હોઈ શકે છે.